Х1инца имамана дика хаьара ша нохчийн виъ векална та1зар дахь, вехь иза шена дуьхьалдер дуй. Цкъа делахь, нохчий паччахьна т1ебоьрзур бу, шолг1а делахь, оцу арахь лаьтташ болчу обаргаша дийцина ца валлал доккха зен дийр ду эскаршна. Цундела цо д1акхайкхийра, ша Делах, пайхамарх дагавала а, ламзана а маьждига чувулу, шена Делера цхьа хаам хиллац аьлла. Шайхаш бевзачарна хаьа цаьрга Делера я пайхамарера хаам муха хуьлу: кхетамах волий, велла я дийна а воцуш хьал х1утту цуьнга. Т1аккха лере зуз дог1ий хаам хуьлу я г1ена кхоьлах пайхамар я шен устаз дуьхьал вог1у.